Ο **TRAPPIST-1f**, γνωστός επίσης ως *2MASS J23062928-0502285 f*, είναι εξωπλανήτης πιθανά βραχώδης, αλλά κάτω από ένα τεράστιο μανδύα νερού ή ατμού σε πολύ υψηλή πίεση και θερμοκρασία, σε τροχιά μέσα στην κατοικήσιμη ζώνη. Ο TRAPPIST-1f περιφέρεται γύρω από τον υπέρψυχρο νάνο αστέρα TRAPPIST-1, σε απόσταση 39 έτη φωτός από τη Γη στον αστερισμό του Υδροχόου. Ο εξωπλανήτης βρέθηκε με τη χρήση της μεθόδου διέλευσης, κατά την οποία το φως του μητρικού άστρου εξασθενεί , καθώς ο πλανήτης περνά μπροστά από το άστρο του.

Ήταν ένας από τους τέσσερις νέους εξωπλανήτες που ανακαλύφθηκαν σε τροχιά γύρω από τον TRAPPIST-1, βάσει παρατηρήσεων που έγιναν από το Διαστημικό Τηλεσκόπιο Spitzer.

Χαρακτηριστικά
--------------

### Μάζα, ακτίνα και θερμοκρασία

Ο TRAPPIST-1f είναι εξωπλανήτης στο μέγεθος της Γης, που σημαίνει ότι έχει μάζα και ακτίνα κοντά σε αυτή της Γης. Έχει  θερμοκρασία ισορροπίας στους 219 K (−54 °C; −65 °F), η οποία αυξάνεται σε πάνω 1,400 K (1,130 °C; 2,060 °F) , αν και λαμβάνεται υπόψιν ότι η αύξηση της θερμοκρασίας μπορεί να οφείλεται στην πολλή πυκνή ατμόσφαιρα. Η ακτίνα του TRAPPIST-1f είναι 1,045 ± 0,038 *R*⊕ και μάζα 0,68 ± 0,18 *M*⊕, τιμές που συνεπάγονται πυκνότητα 3.3±0.9 g/cm3 και επιφανειακή βαρύτητα γύρω στα  6.1 m/s2 (62% της Γης).

### Μητρικό άστρο

Κύριο λήμμα: TRAPPIST-1
Ο πλανήτης περιστρέφεται γύρω από τον υπέρψυχρο νάνο αστέρα τύπου M με το όνομα TRAPPIST-1. Το άστρο έχει μάζα 0,08 και ακτίνα 0,11 του Ήλιου. Στην επιφάνειά του επικρατεί θερμοκρασία 2550 K και είναι τουλάχιστον 500 εκατομμυρίων ετών. Σε σύγκριση, ο Ήλιος είναι 4,6 δισεκατομμυρίων ετών και έχει θερμοκρασία 5778 Κ.

### Τροχιά

Ο TRAPPIST-1f περιφέρεται γύρω από το μητρικό του άστρο με τροχιακή περίοδο περίπου 9,206 μέρες και τροχιακή ακτίνα περίπου 0,037 φορές αυτή της Γης (σε σύγκριση με την απόσταση του Ερμή από τον Ήλιο, η οποία είναι περίπου 0.38 AU).

Κατοικησιμότητα
---------------

Κύριο λήμμα: Κατοικησιμότητα στα πλανητικά συστήματα των ερυθρών νάνων
Καλλιτεχνική απεικόνιση της επιφάνειας του Trappist-1f, που απεικονίζει πάγο στην επιφάνεια του. Το μητρικό άστρο και οι γειτονικοί πλανήτες επίσης απεικονίζονται.
Ο εξωπλανήτης είχε ανακοινωθεί  πως βρίσκεται σε τροχιά μέσα ή λίγο έξω από την κατοικήσιμη ζώνη του μητρικού άστρου, περιοχή όπου, με τις σωστές συνθήκες και ιδιότητες της ατμόσφαιρας, το υγρό νερό μπορεί να υπάρχει στην επιφάνεια του πλανήτη. Στις 31 Αυγούστου 2017, οι αστρονόμοι από το Διαστημικό Τηλεσκόπιο Hubble ανέφεραν τα πρώτα στοιχεία για την πιθανή περιεκτικότητα του Trappist-1f σε νερό.

O TRAPPIST-1f έχει ακτίνα όσο και η Γη, περίπου 1,045*R*⊕ , αλλά μόνο τα δύο τρίτα της Γήινης μάζας, περίπου 0,68 *M*⊕. Έτσι, θεωρείται μάλλον απίθανο να είναι πλήρως βραχώδης πλανήτης, και εξαιρετικά απίθανο να είναι σαν τη Γη,  βραχώδης με ένα μεγάλο σιδερένιο πυρήνα. Προσομοιώσεις υποδεικνύουν έντονα ότι ο πλανήτης έχει περίπου 20% νερό. Με αυτόν τον μεγάλης μάζας μανδύα νερού, η πίεση και η θερμοκρασία είναι αρκετά υψηλές έτσι ώστε να παραμείνει το νερό σε αέρια κατάσταση και ενδεχομένως υγρή ως σύννεφα κοντά στην κορυφή της ατμόσφαιρας του TRAPPIST-1f. O TRAPPIST-1f είναι, επομένως, πιθανό να είναι όχι περισσότερο κατοικήσιμος από οποιοδήποτε άλλο αέριο ή γίγαντα πάγων με σύννεφα νερού στην ατμόσφαιρα του.

Ο πλανήτης είναι πολύ πιθανό να είναι παλιρροϊκά κλειδωμένος, με το ένα ημισφαίριο μόνιμα στραμμένο προς το αστέρι και την άλλη πλευρά του τυλιγμένη στο αιώνιο σκοτάδι. Ωστόσο, μεταξύ αυτών των δύο έντονων περιοχών, είναι πιθανό να υπάρχει μία λεπτή φέτα κατοικησιμότητας  όπου οι θερμοκρασίες μπορεί να είναι κατάλληλες (περίπου 273 K (0 °C; 32 °F)) για την ύπαρξη υγρού νερού. Επιπλέον, ένα πολύ μεγαλύτερο μέρος του πλανήτη μπορεί να είναι κατοικήσιμο εφόσον διαθέτει αρκετά παχιά ατμόσφαιρα για τη μεταφορά θερμότητας προς την πλευρά που βρίσκεται μακριά από το αστέρι.

Δείτε επίσης
------------

* Κατάλογος πιθανώς κατοικήσιμων εξωπλανητών

Αναφορές
--------

1. 1 2 3  «Planet TRAPPIST-1 b». *Exoplanet.eu*. Ανακτήθηκε στις 6 Μαΐου 2016.
2. ↑  Costa, E.; Mendez, R. A.; Jao, W.-C.; Henry, T. J.; Subasavage, J. P.; Ianna, P. A. (August 4, 2006). «The Solar Neighborhood. XVI. Parallaxes from CTIOPI: Final Results from the 1.5 m Telescope Program» (PDF). *The Astronomical Journal* (The American Astronomical Society) **132** (3): 1234. doi:10.1086/505706. Bibcode: 2006AJ....132.1234C. .
3. ↑   *NASA telescope reveals largest batch of Earth-size, habitable-zone planets around single star*. Δελτίο τύπου.  Ανακτήθηκε στις 22 February 2017.
4. ↑  Gillon, Michaël; Triaud, Amaury H. M. J.; Demory, Brice-Olivier; Jehin, Emmanuël; Agol, Eric; Deck, Katherine M.; Lederer, Susan M.; Wit, Julien de *και άλλοι*. (2017). «Seven temperate terrestrial planets around the nearby ultracool dwarf star TRAPPIST-1». *Nature* **542** (7642): 456–460. doi:10.1038/nature21360. PMID 28230125. Bibcode: 2017Natur.542..456G. .
5. ↑  Fraser Cain (16 Σεπτεμβρίου 2008). «How Old is the Sun?». Universe Today. Ανακτήθηκε στις 19 Φεβρουαρίου 2011.
6. ↑  Fraser Cain (15 Σεπτεμβρίου 2008). «Temperature of the Sun». Universe Today. Ανακτήθηκε στις 19 Φεβρουαρίου 2011.
7. ↑  Bourrier, Vincent; de Wit, Julien; Jäger, Mathias (31 August 2017). «Hubble delivers first hints of possible water content of TRAPPIST-1 planets». *www.SpaceTelescope.org*.. Ανακτήθηκε στις 4 September 2017.
8. ↑  PTI (4 September 2017). «First evidence of water found on TRAPPIST-1 planets»]. *The Indian Express*.. Ανακτήθηκε στις 4 September 2017.
9. ↑  Quarles, Billy; Quintana, Elisa V.; Lopez, Eric D.; Schlieder, Joshua E.; Barclay, Thomas (2017). «Plausible Compositions of the Seven TRAPPIST-1 Planets Using Long-term Dynamical Simulations». *The Astrophysical Journal* **842**: L5. doi:10.3847/2041-8213/aa74bf. Bibcode: 2017ApJ...842L...5Q.

Εξωτερικοί σύνδεσμοι
--------------------

* Η ενημέρωση της NASA για την ανακάλυψη των επτά πλανητών του TRAPPIST-1

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πλανητικό σύστημα του TRAPPIST-1 |
| --- |
|  |
| 
 |
|  |
| Αστέρι | 
* TRAPPIST-1
 |
|  |
| Πλανήτες | 
* TRAPPIST-1b
* TRAPPIST-1c
* TRAPPIST-1d
* TRAPPIST-1e
* TRAPPIST-1f
* TRAPPIST-1g
* TRAPPIST-1h
 |
|  |
| 
* Κατηγορία Κατηγορία:Πλανητικό σύστημα του TRAPPIST-1
* Πύλη Πύλη:Αστρονομία
 |

 |